Reto Berra

Reto Berra (*3. január, 1987, Bülach, Švajčiarsko) je švajčiarsky profesionálny hokejový brankár, ktorý aktuálne pôsobí v tíme HC Fribourg-Gottéron v najvyššej švajčiarskej súťaži NLA. Trikrát bol vyhlásený za najlepšieho brankára ligy. Pôsobil aj v NHL, kde nastupoval celkovo za štyri tímy. 

 Klubová kariéra 
Reto Berra svoju kariéru začínal v organizácii ZSC Zürich Lions, kde pôsobil v ich juniorskom aj "farmárskom" tíme. Od sezóny 2005/2006 nastupoval v najvyššej švajčiarskej súťaži NLA, kde mimo ZSC pôsobil aj v tíme HC Davos, EV Zug, SC Langnau a v EHC Biel-Bienne. Práve v Bieli prvýkrát získal pozíciu prvého brankára tímu. V rokoch 2012 a 2013 získal ocenenie pre najlepšieho brankára ligy a novinármi bol v roku 2012 menovaný najužitočnejším hráčom ligy. S HC Davos vyhral v roku 2009 ligový titul. 

Draftovaný do NHL bol tímom St. Louis Blues (4. kolo, ako 106. celkovo), ale nikdy za nich nenastúpil. Napriek tomu práva na Berru Blues vlastnili až do roku 2013, keď ho v rámci veľkej výmeny za hviezdneho obrancu Jaya Bouwmeestera poslali spolu s Markom Cundarim a 1. a 4. kolom draftu do tímu Calgary Flames. V lete 2013 podpísal s klubom svoj vstupný jednoročný kontrakt.

Vo Flames ako dvadsaťšesťročný zažil Berra svoj NHL debut proti Chicagu Blackhawks. Zneškodnil 42 zo 44 striel a Calgary zápas vyhrali 3:2 po predĺžení. 

V Calgary odchytal 29 zápasov, 9 víťazných, 2,95 priemer inkasovaných gólov a 89,7% úspešnosť zákrokov. 

V marci 2014 bol, za 2. kolo draftu, Berra vymenený do Colorada Avalanche, s ktorým podpísal trojročný kontrakt v ročnej hodnote 1,45. milióna amerických dolárov. Tam pôsobil aj nasledujúce dve sezóny ako jeden z náhradníkov Semiona Varlamova. U Avalanche odchytal 35 zápasov, 10 víťazných, udržal 2,69 priemer inkasovaných gólov na zápas, 91,5% úspešnosť zákrokov a 3 čisté kontá.

V júni 2016 bol za Rocca Grimaldiho vymenený do tímu Florida Panthers, kde sa však jeho výkonnosť prepadla a väčšinu sezóny strávil v AHL. Jeho poslednou sezónou v zámorí bol ročník 2017/2018, pred ktorým podpísal jednoročný kontrakt s Anaheim Ducks. V tíme však nemal miesto a po ďalšej sezóne v AHL sa rozhodol vrátiť do Švajčiarska.

Od roku 2018 pôsobí ako prvý brankár tímu HC Fribourg-Gottéron, v tomto období bol dvakrát vyhlásený za najlepšieho brankára súťaže (2020, 2022) a trikrát bol vyhlásený do All Star tímu. Dvakrát s tímom získal  Spenglerov pohár (2025, 2026).

 Reprezentačná kariéra 
vľavo|náhľad|Berra v švajčiarskom reprezentačnom drese v roku 2012
Ešte ako junior reprezentoval Švajčiarsko na Majstrovstvách sveta do 18 rokov (2005) a Majstrovstvách sveta do 20 rokov (2006, 2007).

Na seniorskej úrovni sa Majstrovstiev sveta zúčastnil desaťkrát, trikrát z toho získal striebornú medailu (2013, 2018, 2024). 

Zúčastnil sa dvoch olympijských hier (2014, 2022), pričom v januári 2026 bol nominovaný na Zimné olympijské hry 2026. 


 Referencie 

Kategória:Narodenia v 1987
Kategória:Narodenia 3. januára
Kategória:Švajčiarski hokejisti
Kategória:Švajčiarski hokejoví brankári
Kategória:Hokejisti draftovaní klubom St. Louis Blues
Kategória:Brankári Calgary Flames
Kategória:Brankári Colorado Avalanche
Kategória:Brankári Florida Panthers
Kategória:Brankári Anaheim Ducks
Kategória:Účastníci MS v hokeji 2012
Kategória:Účastníci MS v hokeji 2013
Kategória:Účastníci MS v hokeji 2014
Kategória:Účastníci MS v hokeji 2015
Kategória:Účastníci MS v hokeji 2016
Kategória:Účastníci MS v hokeji 2018
Kategória:Účastníci MS v hokeji 2019
Kategória:Účastníci MS v hokeji 2021
Kategória:Účastníci MS v hokeji 2022
Kategória:Účastníci MS v hokeji 2024
Kategória:Hokejisti na Zimných olympijských hrách 2014
Kategória:Hokejisti na Zimných olympijských hrách 2022
Kategória:Hokejisti na Zimných olympijských hrách 2026